Andreas Beck var sønn av ishavsskipper og reder Lars Andreas Beck, Balsfjord. Han begynte sitt sjømannsliv om bord på brorens skute «Olivia», siden ble det selfangeren «Harald Hårfager» og skonnerten/selfangeren «William Barents». Han reiste i flere år som harpuner på skuter som «Søstrene», «Diana» og «Moderen». I 1896 var han skipper på seiljekta «Aurora» og fra 1903 til 1906 førte han sin egen skute «Cesilie Malene», som han eide sammen med Lars Hansen jr.